Odense Adresse-Contoirs Efterretninger, 1848-04-13
den 10 April 1848). Søndagen den 9 ds. var et Jnsurgentkorps, som efter Fangernes Beretning udgjorde c. 1000 Mand bestaaende af 5te Jægerkorps, 1 Kompagni af 17de Linieinfanteri-Bataillon og et Frikorps, bleven angreben i deres Forskandsninger ved Bau og Krusaa, hvor det allerede i flere Dage havde opholdt sig. Vore Tropper, under Anførsel af Generalmajor v. Hedemann, koncentrerede sig ved Bau, medens Oberst v. Schleppegrell, der kommanderede venstre Flanke korps, rykkede frem fra det Sundevedske, og om Morgenen ankom vore Tropper saaledes fra forskjellige Sider. Da Fjenden derved blev angreben paa eengang baade i Fronten og i Flanken, maatte han forlade den stærke Stilling, han havde indtaget ved Bau og trække sig tilbage over Krusaa til den i Skoven værende Kobbermølle, hvor en heftig Træfning fandt Sted, og hvor vore Skibes Kardetschild gjorde god Virkning. Derfra trak Jnsurgenterne sig tilbage til et tæt udenfor Flensborg værende Jernstøberi, hvorfra de ved at besætte samme og fore fra Vinduerne paa 6te Dragonregiment, gjorde stor Skade. Jmidlertid maatte de forlade dette Sted, efterat de ved Flensborg posterede Krigskibe havde rettet deres Jld mod samme, samt efterat vore Tropper fuldstændigen havde omringet dem, hvorefter den Deel af Jnsurgentkorpset, som ikke var falden, maatte overgive sig. - Kl. 3 rykkede vore Tropper ind i Flensborg, hvor de bleve modtagne med Akklamation. - Oberst Generalmajor) v. Krohn, der i Spidsen af en Jnsurgenthær havde været i Flensborg, synes ikke at have taget Deel i Træfningen, men rykkede ud af Byen mod Syd. Da han imidlertid ogsaa der traf paa vore Tropper blev Jnsurgenthæren sprængt til tre forskjellige Sider, mod Tønder, Slesvig og Angeln. - Fjendens hele Avantgarde er tilintetgjort. 714 Mand deraf ere fangne; de øvrige synes at være faldne; Avantgardens Kanoner ere tagne. Paa vor Side har Tabet ikke været ubetydeligt; Antallet af Døde og Saarede vides endnu ikke, men ifølge Generalmajor v. Hedemanns officielle Raport antages det at overskride 100 Mand. Saasnart vore Tropper havde overvundet den Udmattelse, som fulgte paa en saa heftig Træfning, skulde de rykke videre. Den 10de om Morgenen hørte Man fra Sønderborg atter Kanonade sydfra. Jnsurgenternes Avantgarde, som tog activ Deel i Kampen, synes at have bestaaet af følgende Styrke: 1ste Kompagni af 17de Linieinfanteribataillon under Kapt. v. Knobbe, 5te Jægerkorps, der fuldstændig skal have været paa Valpladsen, men som dog kun skal have bestaaet af 400 Mand (100 pr. Kompagni), fordi alle indfødte Lauenborgere. havde forladt Korpset med den Erklæring, ikke at ville deeltage i Oprøret. Friskaren skal, ifølge Fangernes Beretning, have bestaaet af 150 Mand Studenter, under Anførsel af Student Kier, som skal være faldet i Træfningen; circa 80 Skarpskytter under Anførsel af Henne, som ogsaa skal være falden, og af et tildeels af Udlændinge bestaaende Turnerkorps. Idag føres 121 Fanger af Friskaren med Jris" til Kjøbenhavn, Blandt Fangerne ere Officerer, Kapt. Knobbe, 17de Bataillon; Lieut. Binzer og Hennings af 5te Jægerkorps samt Doctor Hinck. Anm. Desuden befinde sig endnu Lieutenant. Gönner og Sachau i Sønderborg; Kapt. (Major) Michelsen, som kommanderede Avantgarden, befinder sig haardt saaret endnu i Flensborg. Studenter og Embedsmænd, Grev Reventlou-Sandberg, Ahlefeldt, Grev Rantzau, Sigismund Krogh, Krohn, Lehmann, Feldtmann, Jasper, Brockenhuus, A. Luders, Ried Bolie, Bruhn, V. og H. Brodersen, Becker, Breckling, Buurmeister, Baasch, Bou, Bulchades, Brede, Dohrn, D. Ditlefsen, Dau, Fischer, Falck, Goldbeck-Løwe, Goue, Griebe, Heintze, Höepner, Hornbostel, Hestermann, Hübener, Henningsen, Jensen; Junge, Postsekretair i Schwartzenbeck; F. Jensen, Kruger, Hoe, Kling, Keck, Kirckhoff, Kühl; Köstlich, Doktor i Hamborg; Koch, Lange; Lazarus, Dr. jur.; Lucas; Meyer, Advocat i Cappeln, Nönchen, Ottens, Poulsen, Bahnson; Rumohr fra Travendal; Rosendahl; Simonsen, Doktor; Schrøder, Schaumann, F. Smith, Späthmann, S. Schmith, T. Sager, Schmitte, Teatzen, Thorstraten; Wommelstorf, Forstmand; Vendt, Postfuldmægtig; Versmann, Doctor og Advocat; Vollquartz; Weber, Læge i Kiel; Wallich, Würger, Voll behr, Wohler, Widding, T. Rettwitsch, v. Aspern fra Jtzehoe, Jantzen. Turnernes Antal er 40, hvoriblandt 1 fra Pesth; desuden befinder sig iblandt de Fangnes Tal Papirfabrikant Walther fra Flensborg, som paastaaer aldeles ikke at have taget Deel i Jnsurrektionen, men kun ved en Feiltagelse at være kommen ind i Trængslen, da han uden Vaaben hialp til med at bortbære en saaret fjendtlig Officeer. Blandt Turnerne ere kun 4 fra Hertugdommet Slesvig, 5 Udlændinge og Resten Holsteenere. De med "Jris" til Kjøbenhavn overførte Fanger. hvoraf mange ere meget daarligt eqviperede, ere strax bragte i behørig Forvaring paa Gammelholm.